UPUTSTVO ZA LIJEK
1.
Naziv veterinarskog lijeka

Drontal Dog Flavour 150 mg/144 mg/50 mg tablete 
2. 
Sastav

Jedna tableta sadrži:

Aktivne supstance:

150 mg febantel
a





50 mg pirantela, ekvivalentno 144 mg pirantel embonata  




50 mg prazikvantela

 


  
Tablete svijetlobraon do braon boje, sa ukusom mesa, u obliku kosti, sa dvostranom podionom crtom, pomoću koje se mogu podijeliti na dvije polovine.
3. 
Ciljne vrste životinja 
Psi.

4. 
Indikacije za upotrebu

Za primjenu kod mješovitih infekcija izazvanih cestodama i nematodama sljedećih vrsta:

Nematode (valjkasti crvi):

Askaride  (odrasli i kasni nezreli oblici):
                  Toxocara canis, Toxascaris leonina

Ankilostomatide (kukasti crvi) (odrasli):
                  Uncinaria stenocephala, Ancylostoma caninum 
Trihuride (bičasti crvi) (odrasli):
                               Trichuris vulpis
Cestode (pantljičare) (odrasli i kasni nezreli oblici): Echinococcus granulosus

                                                                                   Echinococcus multilocularis 

                                                                                   Dipylidium caninum 

                                                                                   Taenia spp.

                                                                                   Mesocestoides spp.
Za liječenje infekcija izazvanih protozoom Giardia spp. kod štenadi i odraslih pasa.

5.
Kontraindikacije

Ne upotrebljavati kod preosjetljivosti na neku od aktivnih supstanci ili na bilo koju pomoćnu supstancu. 
Ne upotrebljavati kod gravidnih kuja u prvoj i drugoj trećini graviditeta (vidjeti odjeljak “Posebna upozorenja”).

6. 
Posebna upozorenja
Posebna upozorenja:
Buve služe kao prelazni domaćini jedne od čestih vrsta cestoda – Diplydium caninum. Psi se mogu zaraziti nematodama i cestodama ako pojedu insekte (uključujući buve i vaši), ptice, male glodare, zečeve ili sirove iznutrice zaraženih ovaca, koza i goveda. Inficiranje pasa će se ponavljati ukoliko se ne vrši kontrola/suzbijanje izvora infekcije, npr. liječenje infekcije buvama ili onemogućavanje psima da jedu ulovljene ili uginule životinje. 

Kako bi se spriječila reinfekcija, sve životinje koje se drže zajedno treba liječiti istovremeno. Čišćenje nakon liječenja je ključno za sprječavanje reinfekcije i širenja infekcije, naročito u slučaju giardioze. Sve površine koje mogu biti kontaminirane izmetom treba temeljno očistiti/oprati i dezinfikovati.
Posebne mjere predostrožnosti za bezbjednu upotrebu kod ciljne vrste životinja:
Česta i ponovljena primjena određene grupe antihelmintika može dovesti do razvoja rezistencije kod parazita na antihelmintike te grupe. 
Tablete su aromatizovane. Da bi se izbjeglo nehotično gutanje, čuvati tablete van domašaja životinja.
Posebne mjere predostrožnosti koje treba da preduzme lice koje daje veterinarski lijek životinjama:
Ukoliko dođe do slučajne ingestije lijeka, odmah potražite ljekarski savjet i pokažite ljekaru uputstvo za lijek ili pakovanje. 

Iz higijenskih razloga, osobe koje daju tabletu psu ili je dodaju u hranu treba da operu ruke nakon toga.

Ostale mjere opreza

Giardia spp. mogu inficirati ljude, pa je potrebno da vlasnik zaraženog psa potraži savjet ljekara.

S obzirom da sadrži prazikvantel, lijek je efikasan protiv Echinococcus spp. Ehinokokoza predstavlja opasnost za ljude. Kako je ehinokokoza bolest koja se prijavljuje Svetskoj organizaciji za zdravlje životinja (OIE) neophodno je obezbijediti odgovarajuće smjernice za liječenje i praćenje bolesti, kao i zaštitu ljudi, propisane od strane relevantne nadležne institucije. 

Graviditet i laktacija

Teratogeno dejstvo koje se pripisuje primjeni visokih doza febantela tokom ranog graviditeta je prijavljeno kod pacova, ovaca i pasa.

Upotreba ovog lijeka za trodnevno liječenje infekcija izazvanih Giardia spp. u poslednjoj trećini graviditeta treba da bude zasnovana na procjeni veterinara o odnosu koristi i rizika.

Bezbjednost lijeka nije ispitana tokom prve i druge trećine graviditeta. Ne koristiti kod gravidnih kuja tokom prve i druge trećine graviditeta (vidjeti odjeljak “Kontraindikacije”).

Jednokratno liječenje tokom poslednje trećine graviditeta i tokom laktacije se pokazalo bezbjednim.

Interakcije sa drugim ljekovima i drugi oblici interakcija

Istovremena upotreba ovog lijeka i lijeka koji sadrži piperazin može da antagonizuje antihelmintsko dejstvo. 
Predoziranje

Odrasli psi i štenad dobro su podnijeli 10 puta veću dozu od preporučene, bez simptoma neželjnih dejstava.
7.
Neželjeni događaji
Psi:
	Vrlo rijetko

(< 1 životinja / 10 000 liječenih životinja, uključujući izolovane slučajeve):
	gastrointestinalni poremećaji (npr. povraćanje i dijareja)1,

anoreksija, letargija, 

hiperaktivnost.


1 Blagi i prolazni.

Prijava neželjenih događaja je od velikog značaja jer omogućava kontinuirano praćenje bezbjednosti lijeka. Ukoliko primijetite bilo koje neželjeno dejstvo, čak i ako nije navedeno u ovom uputstvu, ili ako mislite da lijek nije djelovao, obratite se prvo nadležnom veterinaru. Neželjeni događaj možete da prijavite i nosiocu dozvole za stavljanje lijeka u promet, pri čemu treba koristiti kontakt podatke na kraju ovog uputstva. Veterinarski i zdravstveni radnici mogu da prijave neželjeni događaj Institutu za ljekove i medicinska sredstva (CInMED) na odgovarajućem obrascu koji je objavljen na stranici: www.cinmed.me.

8.
Doziranje za svaku vrstu životinja, put i način primjene lijeka

Samo za oralnu upotrebu 
Doziranje

Za liječenje pasa, 1 tableta na 10kg tjelesne mase  (15 mg febantela, 14.4 mg pirantel embonata i 5 mg prazikvantela/kg tjelesne mase). 

Doze su sljedeće:

	Tjelesna masa (kg)
	Broj tableta

	2-5
	½

	>5-10
	1

	>10-15
	1 ½

	>15-20
	2


Za svakih dodatnih 5 kg tjelesne mase treba dati još polovinu tablete.

Primjena i trajanje liječenja:

Tablete su aromatizovane i studije su pokazale da su ukusne te da ih većina ispitivanih pasa (približno 9 od 10)  dobrovoljno uzima. 
Za primjenu protiv nematoda i cestoda, tablete treba dati jednokratno.

Program doziranja treba utvrditi uz konsultaciju sa veterinarom. Kao uopšteno pravilo, standardna shema za odrasle pse (preko 6 mjeseci starosti) jeste čišćenje od parazita na svaka tri mjeseca. Ukoliko vlasnik psa odluči da ne sprovodi redovnu terapiju antihelminticima, onda je moguća alternativa ispitivanje stolice na svaka tri mjeseca. U nekim specifičnim slučajevima kao što su laktacija, štenad (starosti ispod 6 mjeseci), ili držanje u odgajivačnicama, može biti koristan češći tretman i treba tražiti savjet veterinara kako bi se obezbijedio odgovarajući program dehelmintizacije. Slično tome, u pojedinim situacijama (poput teških infestacija nematodama ili infestacija sa Echinococcus) može biti neophodno dalje liječenje i veterinar može pružiti informacije kada je potrebno primijeniti dodatan tretman.

Nije za upotrebu kod pasa koji imaju tjelesnu masu manju od 2 kg.

Kako bi se osiguralo tačno doziranje, tjelesnu masu treba odrediti što je moguće preciznije.

Za liječenje infestacija sa Giardia spp.: preporučenu dozu treba davati u toku tri uzastopna dana.

Okruženje životinje treba detaljno očistiti i dezinfikovati kako bi se spriječile reinfestacije, naročito u odgajivačnicama.
9. 
Savjet za pravilnu primjenu lijeka

Tablete se mogu uzimati sa hranom ili bez hrane. Pristup regularnoj ishrani se ne mora ograničavati prije ili poslije tretmana.
10.
Karenca

Nije primjenljivo.
11.
Posebno uputstvo za čuvanje lijeka 

Čuvati van vidokruga i domašaja djece. 
Ovaj veterinarski lijek ne zahtijeva posebne uslove čuvanja.

Nemojte upotrebljavati ovaj veterinarski lijek nakon isteka roka upotrebe navedenog na kutiji i blisteru. Rok upotrebe se odnosi na posljednji dan navedenog mjeseca.

Nakon otvaranja blistera, preostalu polovinu tablete treba umotati u aliminijumsku foliju i vratiti u otvoreni blister, za upotrebu u roku od 7 dana. Rok upotrebe polovine tablete: 7 dana.
12.
Posebne mjere predostrožnosti kod odlaganja 

Ljekovi se ne smiju bacati u otpadne vode ili kućni otpad.

Neupotrijebljeni veterinarski lijek ili otpadni materijal koji je nastao upotrebom lijeka treba odložiti u skladu sa važećim propisima. Ove mjere pomažu zaštiti životne sredine.

Pitajte veterinara kako da odložite ljekove koji vam više nijesu potrebni.
13.
Klasifikacija veterinarskog lijeka 
Veterinarski lijek se izdaje bez veterinarskog recepta.

14.
Broj dozvole za lijek i veličina pakovanja
Drontal Dog Flavour, tableta, 150 mg/144 mg/50 mg, blister, 6 (1x6) tableta: 

2040/22/2 - 4467 od 14.01.2022. godine
Drontal Dog Flavour, tableta, 150 mg/144 mg/50 mg, blister, 102 (17x6) tableta: 

2040/22/3 - 4468 od 14.01.2022. godine

Veličina pakovanja: složiva kartonska kutija koja sadrži 6 ili 102 tablete.
15.     Datum poslednje revizije uputstva za lijek 
10.11.2026. godine
Detaljne informacije o ovom veterinarskom lijeku su dostupne u Registru veterinarskih ljekova koji je objavljen na stranici: https://cinmed.me/registar-veterinarskih-ljekova/ .

16.     Kontakt podaci

Nosilac dozvole za lijek i kontakt podaci za prijavu sumnje na neželjene događaje: 

Privatna veterinarska ustanova „Montvet“ Podgorica

Ilije Plamenca lamela 103 bb

Podgorica, Crna Gora
Tel: + 382 69 014 726
Proizvođač odgovoran za puštanje serije lijeka u promet: 
KVP Pharma + Veterinär Produkte GmbH, Projensdorfer str. 324, 24106 Kiel, Njemačka
Za informacije o ovom veterinarskom lijeku možete se obratiti nosiocu dozvole za lijek. 

